ORDE do 25 de febreiro de 2011 pola que se modifica a autorización do centro privado Santo Cristo, de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/03/2011

A representante da titularidade do CPR Santo Cristo, do concello de Ourense, solicita a modificación da autorización para impartir o programa de cualificación profesional inicial (PCPI) de servizos administrativos, e a supresión do ciclo formativo de grao medio de Perrucaría (2º) para o curso académico 2011/2012.
A Lei orgánica 2/2006, do 3 de maio, de educación, establece no seu artigo 30º que lles corresponde ás administracións educativas organizar programas de cualificación profesional inicial (PCPI) destinados ao alumnado maior de dezaseis anos, cumpridos antes do 31 de decembro do ano de inicio do programa, que non obtivese o título de graduado en educación secundaria obrigatoria.
De conformidade coa referida competencia, por orde da Consellería de Educación e Ordenación Universitaria do 13 de maio de 2008, publicada no Diario Oficial de Galicia do día 23, regúlanse os programas de cualificación profesional inicial na Comunidade Autónoma de Galicia.
A xefatura territorial da Consellería de Educación e Ordenación Universitaria de Ourense achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Mediante esta orde concédese autorización de funcionamento dos PCPI no centro privado da Comunidade Autónoma de Galicia que o solicita, e reúne todos os requisitos que establecen as resolucións da Dirección Xeral de Educación, Formación Profesional e Innovación Educativa que regulan os perfís dos distintos programas.
Por isto, por proposta da Dirección Xeral de Centros e Recursos Humanos
DISPOÑO:
Artigo 1º.-Modificación da autorización.
1. Autorizar a implantación, na modalidade A, do programa de cualificación profesional inicial (PCPI) de servizos administrativos, e suprimir o ciclo formativo de grao medio de Perrucaría, no centro privado que se sinala:
Denominación: CPR Santo Cristo.
Código do centro: 32008914.
Domicilio: r/ San Pedro, 2.
Localidade: Ourense.
Concello: Ourense.
Provincia: Ourense.
Titular: Diócese de Ourense.
2. A composición resultante do centro é a seguinte:
-1 ciclo formativo de grao medio de Coidados auxiliares de enfermaría.
-1 ciclo formativo de grao medio de Farmacia e parafarmacia.
-1 ciclo formativo de grao medio de Comercio.
-1 ciclo formativo de grao medio de Xestión administrativa.
-PCPI de Peiteado (1 unidade).
-PCPI de Servizos administrativos (1 unidade).
3. A supresión do CM de Perrucaría terá efectos do 1 de setembro de 2011.
Artigo 2º.-Número máximo de alumnado.
O número máximo de alumnos e alumnas con matrícula no primeiro curso dun programa de cualificación profesional inicial será de doce. O alumnado con necesidades educativas específicas computará o dobre para estes efectos.
Artigo 3º.-Número mínimo de alumnado.
A autorización da oferta nos centros sostidos con fondos públicos no primeiro curso dun programa de cualificación profesional inicial quedará condicionada a que exista un número mínimo de seis matrículas formalizadas no momento de rematar o prazo de matrícula.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de febreiro de 2011.
Jesús Vázquez Abad
Conselleiro de Educación e Ordenación Universitaria